CELEX: 62013TN0267
Language: el
Date: 2013-05-17 00:00:00
Title: Υπόθεση T-267/13: Προσφυγή της 17ης Μαΐου 2013 — El Corte Inglés κατά ΓΕΕΑ — Gaffashion (BAUSS)

27.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/14
            
         Προσφυγή της 17ης Μαΐου 2013 — El Corte Inglés κατά ΓΕΕΑ — Gaffashion (BAUSS)
   (Υπόθεση T-267/13)
   2013/C 215/19
   Γλώσσα του δικογράφου της προσφυγής: ισπανική
   
      Διάδικοι
   
   
      Προσφεύγουσα: El Corte Inglés, SA (Μαδρίτη, Ισπανία) (εκπρόσωποι: E. Seijo Veiguela και J. L. Rivas Zurdo, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Gaffashion — Comércio de Acessórios de Moda, Lda (Viana do Castelo, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Φεβρουαρίου 2013 στην υπόθεση R 2295/2011-2, κατά το μέρος που απορρίπτοντας την προσφυγή της αιτούσας την καταχώριση επιβεβαίωσε την απόφαση του τμήματος ανακοπών περί μερικής αποδοχής της αιτήσεως καταχωρίσεως του κοινοτικού σήματος αριθ. 9 093 733«BAUSS» (λεκτικό σήμα)·
            
         
               —
            
            
               να καταδικάσει το καθού ή τους αντιτασσόμενους στην υπό κρίση προσφυγή διαδίκους στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Gaffashion — Comércio de Acessórios de Moda, Lda
   
      Σήμα προς καταχώριση: Λεκτικό σήμα «BAUSS» για προϊόντα και υπηρεσίες των κλάσεων 18, 25 και 35 — Αίτηση καταχωρίσεως του κοινοτικού σήματος αριθ. 9 093 733
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Προσφεύγουσα
   
      Αντιταχθέν σήμα ή σημείο: Εικονιστικά σήματα που περιέχουν τα λεκτικά στοιχεία «BASS 3 TRES», «BASS 10 DIEZ» και «BASS 20 VEINTE» για προϊόντα και υπηρεσίες των κλάσεων 18, 25 και 35
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009